BSC-LT/ACAData huggingface dataset:
[ca] El present article explora, en primer terme, les línies de visibilitat que accionen la invenció de l'espècimen hermafrodita des del dispositiu biomèdic, en particular, a partir de la segona meitat del segle XIX. Un segon moment es focalitza en la reescriptura de la figura de l'hermafrodita en Proyecto Intersexual de l'artista Adiós al Futuro. Suggerim una alternativa a la iatrogènia escòpica present en els mecanismes d'especimenització propis de la mirada clínica. Aquesta alternativa se suggereix a partir de la conceptualització d'un entreveure intersex.

[en] This article explores, first of all, the lines of visibility that trigger the invention of the hermaphrodite specimen within the biomedical field, in particular, from the second half of the 19th century. Secondly, this article focuses on the rewriting of the figure of the hermaphrodite within Intersexual Project by the artist Adiós al Futuro. This article will suggest an alternative to the scopic iatrogenesis present in the specimenization mechanisms of the clinical gaze. This will be suggested on the basis of the conceptualization of an intersex glimpse.
[ca] Els gravats van ser una peça clau en l'estratègia política dels dos bàndols durant la Guerra de Successió (1702-1715). Van tenir, a més, una gran demanda per part de l'opinió pública d'arreu d'Europa, cosa que els va fer molt comercials. L'interès per la contesa, i en especial pel setge de Barcelona de 1714, es va prolongar arreu tot al llarg del segle XVIII. Aquest fet només va tenir una excepció: l'Espanya de Felip V, on ben aviat es van prohibir les referències a la contesa. A Catalunya, el relat va prendre una nova volada durant el segle XIX i les primeres dècades del segle XX, amb l'inici de la Renaixença i del catalanisme polític. En aquest context, la representació gràfica dels fets de 1714 es va establir sobre noves bases, de caràcter romàntic i historicista

[en] Engravings were a key element in the political strategy of both sides during the War of the Spanish Succession (1702-1715). They were also objects of great demand from the public all over Europe, which conferred upon them significant commercial value. Interest in the conflict, and especially in the siege of Barcelona of 1714, went on throughout the 18th century. There was only one exception: the Spain of Philip V, where very soon any reference to the war was forbidden. In Catalonia, the story took a new turn in the 19th and early-20th century, with the beginning of the Renaixença and political Catalanism. In this context, graphic representation of the events of 1714 was founded on new concepts of a romantic and historicist nature
[ca] En aquest article s'analitzen les potencialitats de la carpeta docent com a estratègia formativa afavoridora d'una pràctica docent reflexiva en els professors universitaris novells que han participat en el Postgrau d'Iniciació a la Docència Universitària que imparteix l'Institut de Ciències de l'Educació de la Universitat de Barcelona. La carpeta docent s'utilitza bàsicament com a estratègia acreditativa i d'avaluació en aquest postgrau, però també persegueix l'objectiu de desenvolupar una actitud reflexiva cap a la pròpia pràctica docent del professorat novell. En l'article es analitza el contingut d'una mostra representativa de carpetes docents que ens permet evidenciar el potencial formatiu i la utilitat de la carpeta docent en els processos de millora i de desenvolupament professional del professorat universitari novell.

[en] This article analyzes the potential of the teaching portfolios as a formative favouring strategy of a reflective practice on beginner university professors who participated at the Initial Teacher Training Program of the Institute of Educational Sciences of the University of Barcelona. The teaching portfolio is used basically as an evaluation strategy in the program, but it also has the main purpose of developing in the professors a reflective attitude towards their own teaching practice. This article describes the content of a representative sample of the teaching portfolios that allowed us to demonstrate the formative potential of the teaching portfolio in the processes of professional development of the beginner university professors.
[ca] La comunicació política entre Bizanci i el Nou Món, passant per Creta i Venècia. Els tractats de Menandre el Rètor L'article aprofundeix en la circulació de dos tractats del sofista Menandre de Laodicea i la seva influència en la composició, l'any 1577, dels qüestionaris de les Relacions Geogràfiques de les Índies. A més, aquesta contribució pretén analitzar de quina manera la retòrica epidíctica, àmpliament coneguda a Itàlia durant els segles XV i XVI gràcies a la presència de manuscrits grecs, fou utilitzada per construir estratègies de comunicació exitoses. El paper sociopolític del discurs epidíctic va ser entès especialment a Florència i a Venècia. Per tant, l'anàlisi de la circulació de tractats impresos i manuscrits des de Venècia fins Espanya fa llum sobre els usos polítics de la retòrica sofista a l'Europa del Renaixement.

[en] The political communication between Byzantium and the New World, passing through Crete and Venice. The treatises of Menander Rhetor This article focuses on the circulation of the two treatises of the sophist Menander of Laodicea and their role in the composition of the Relaciones geográficas questionnaires in 1577. Furthermore, it aims to analyze how epideictic rhetoric, which was widely known in Italy during the fifteenth and sixteenth centures thanks to the presence of Greek manuscripts, was adopted in order to build up successful communication strategies. The socio-political role of epideictic speech was well understood particularly by Florence and Venice. The printed and manuscript traditions of Menander's tracts, from Venice to Spain, therefore, shed new light on the role of Sophistic rhetoric in Renaissance Europe and on its political uses.
[ca] La comunitat gitana ha estat maltractada i rebutjada des de la seva arribada a la Península Ibèrica al segle XV. A l'actualitat, tot i ser la minoria ètnica més nombrosa d'Espanya i de les diferents iniciatives legals i socials a favor de la igualtat, continua patint discriminació per part de la societat majoritària. Això ha fomentat un enfortiment de l'endogrup acompanyat d'un conservadorisme cultural com a forma d'autoprotecció. D'altre banda, tot i la tendència actual de normalització de la diversitat sexual a les societats contemporànies, les persones lesbianes, gais i bisexuals continuen patint situacions de discriminació, especialment en entorns o comunitats més tradicionals. Aquest rebuig per raó d'orientació sexual al si de la família o la comunitat pot dificultar el lliure desenvolupament de la persona, així com comprometre la convivència pacífica. Aquest treball, de caràcter exploratori, té com a objectiu realitzar un apropament inicial a les actituds de la població gitana vers a l'orientació sexual no heterosexual, amb la finalitat de conèixer l'apreciació que té aquesta població sobre les relacions sexoafectives homosexuals, i valorar si aquestes tenen algun impacte a la convivència familiar i comunitària. Amb aquesta finalitat, s'ha emprat la tècnica de l'entrevista semiestructurada, amb resultats que suggereixen que les actituds de la població gitana ver a les relacions homosexuals variaran depenent dels contextos de socialització.

[en] The Roma community has been mistreated and rejected since its arrival on the Iberian Peninsula in the 15th century. Today, despite being the largest ethnic minority in Spain and the various legal and social initiatives in favour of equality, they continue to suffer discrimination from the mainstream society. This has fostered the strengthening of the ingroup accompanied by cultural conservatism as a form of self-protection. Apart from that, despite the current trend of normalisation of sexual diversity in contemporary societies, lesbian, gay and bisexual people continue to suffer discrimination, especially in more traditional environments or communities. This rejection on the grounds of sexual orientation within the family or the community can hinder the free development of the person, as well as compromise peaceful coexistence. The aim of this study is to make an initial approach to the attitudes of the Roma population towards non-heterosexual sexual orientation, in order to find out how this population views homosexual relationships, and to assess whether this has any impact on family and community coexistence. To this end, the semi-structured interview technique was used. The results suggest that Roma attitudes towards homosexual relationships will vary depending on the context.
[ca] El trienni 2020-2022 ha estat un període excepcional per a les biblioteques, les editorials i les llibreries, així com per a la resta de l'ecosistema llibre i el món de la cultura. La pandèmia de la COVID-19 i els seus efectes han influït arreu, i especialment en l'àmbit de la informació, la cultura i el coneixement.Les noves tendències en l'accés i el consum culturals que s'albiraven al bienni 2018-2019 han experimentat un impuls exponencial. Les biblioteques digitals, l'accés obert, la socialització virtual de la lectura i, ara, la intel·ligència artificial han deixat de ser mers projectes o quimeres per esdevenir nous paradigmes de la quotidianitat en el sector bibliotecari, i en les relacions d'aquest sector amb la resta d'agents de la cultura i el coneixement. El retorn gradual a la normalitat postpandèmica ha plantejat nous reptes i la urgència de confluir amb les necessitats socials i evolucionar en els seus papers tradicionals.

[en] The period between 2020 and 2022 has been an exceptional time for libraries, publishers and bookshops, for the book ecosystem as a whole, and for the world of culture. The impact of the COVID-19 pandemic was universal, and was particularly strong in the field of information, culture and knowledge.The new trends in cultural access and consumption that were already visible in 2018 and 2019 expanded exponentially over the following three years. Digital libraries, open access, the social consolidation of virtual reading and, now, artificial intelligence have ceased to be pipedreams and have established themselves as new paradigms of everyday life in the library sector and in the relations of this sector with other agents of culture and knowledge. The gradual return to normality after the pandemic is posing new challenges for libraries as they attempt to respond to the changing needs of society and adapt their traditional roles.
[ca] Aquest article correspon a una revisió de literatura en el camp de l'ús de la imatge en els processos d'ensenyament de les ciències socials. L'article utilitza una metodologia deductiva de caràcter hermenèutic, basada en la recopilació de material destacat en relació amb la teoria de la imatge i el seu impacte en la didàctica de les ciències socials. A partir d'una definició bàsica de la paraula "imatge", relacionada amb els seus usos en la cultura actual, es mostra com la tensió entre els textos visuals i els textos escrits, malgrat estar present en molts espais educatius, està formalment superada. D'altra banda, es revela la importància del mètode visual i la seva relació amb el text multimodal. Aquesta relació es basa en com s'organitza un determinat contingut, que pot generar un impacte positiu en la transmissió del coneixement, quan les paraules i les imatges es coordinen a partir d'una temàtica comuna. Tant el mètode visual com el text multimodal ofereixen possibilitats per revitalitzar el valor de l'ensenyament de les ciències socials en una societat democràtica, respectuosa amb l'Estat Social de Dret, les llibertats individuals i les minories socials. Finalment, es detalla el potencial del text multimodal a l'aula de ciències socials.

[en] The present article corresponds to a literature review in the field of the use of images in teaching processes, especially in the area of Social Sciences. This article employs a deductive methodology of a hermeneutic nature, based on the collection of prominent material related to the theory of images and their impact on the didactics of social sciences. Starting from a basic definition of the word "image" related to its uses in current culture, it shows how the tension between visual texts and written texts, despite being present in many educational spaces, is formally overcome. On the other hand, it reveals the importance of the visual method and its relationship with multimodal text: it lies in how a certain content is organized, which can generate a positive impact on the transmission of knowledge, by coordinating words and images from a common theme. Both the visual method and multimodal text offer possibilities to revitalize the value of social science education in relation to a democratic society, respectful of the Social State of Law, individual freedoms, and social minorities. Finally, the potential of multimodal text during social science classroom teaching is shown in detail.
[ca] La metodologia de classe invertida advoca per un enfocament didàctic innovador orientat a fer que els estudiants tinguin un paper més actiu en el desenvolupament del propi procés d'aprenentatge, començant amb la investigació de continguts de forma prèvia a les classes; així com també promou una participació més activa, a través d'un ambient col·laboratiu a les sessions presencials, amb suport de les tecnologies de la informació i comunicació. La implementació d"aquesta metodologia en estudiants de pregrau es va plantejar com un projecte d"innovació docent dirigit a millorar l"autoregulació de l"estudiant; així com el treball col·laboratiu. L'estratègia d'aula invertida presenta característiques que resulten motivadores per als estudiants, i l'estudiant és el protagonista del seu procés d'aprenentatges, on l'exploració dels continguts previs a la classe estimula la comprensió de continguts teòrics propis de l'assignatura i la construcció de coneixement. Es mostra el disseny de sessions amb la metodologia de classe invertida en què les classes es dirigeixen a resoldre problemes i debats grupals, mitjançant un aprenentatge significatiu, promovent el pensament crític, la fonamentació de propostes i augmentant el compromís i la motivació dels estudiants.

[en] The flipped class methodology advocates an innovative didactic approach aimed at allowing students to have a more active role in the development of their own learning process, starting with content research prior to classes; as well as promoting more active participation, through a collaborative environment in face-to-face sessions, with the support of information and communication technologies. The implementation of this methodology in undergraduate students was proposed as a teaching innovation project aimed at improving student self-regulation, as well as collaborative work. The inverted classroom strategy presents characteristics that are motivating for students, with the student being the protagonist of his own learning process, where the exploration of the contents prior to class stimulates the compression of theoretical contents specific to the subject and the construction of knowledge. The design of sessions with the flipped class methodology is shown in which the classes are aimed at solving problems and group debates, through meaningful learning, promoting critical thinking, the substantiation of proposals and increasing the commitment and motivation of the students.
[ca] Des que Zola recorria a un diari i des que Weber demanava als seus oients que imaginessin un món sense diaris, la sort de l'intel·lectual i els trets que el defineixen estaran vinculats a la seva capacitat per assolir ressonància i publicitat des d'una tribuna de premsa, des d'algun diari, lloc històricament privilegiat de la presència pública de l'intel·lectual. El gran intel·lectual que sorgeix amb la fi del segle XIX és possible perquè el poble de les revolucions liberals ha esdevingut massa que tot just acaba d'accedir a la lectura, mentre l'ingrés en les institucions d'ensenyament superior queda reservat a una exigua minoria: per sota una massa que vol llegir peròque encara no té veu pública i per dalt una minoria que sap escriure i no deixa de parlar. Tanmateix, la protesta dels intel·lectuals espanyols neix amb el segle XX. Aquí se'ns planteja un recorregut històric sobre els canvis en l'actitud i el paper del grup dels intel·lectuals entre l'època del sorgiment d'aquesta figura i el moment actual, per acabar reflexionant què ha passat amb aquesta criatura, sorgida amb el seu nom propi a la fi del segle XIX, perquè al final del segle XX s'hagi parlat sense parar del seu silenci, de la fi dels intel·lectuals?

[en] Since Zola turned to a newspaper and Weber asked his listeners to imagine a world without newspapers, the fate of the intellectual and traits that defi ne him would be linked to his ability to make an impact and gain publicity using the press,a historically privileged place in the public presence of the intellectual. The fi gure of the great intellectual that emerged at the end of the nineteenth century was made possible because the people of the liberal revolutions became the masses, which had just started to read. This was a time when entering higher education institutions was reserved for a tiny minority, while beneath them were the masses that wanted to read but still lacked a public voice, in contrast to the minority that knew howto write and did not stop talking. However, the protests of the Spanish intellectuals were born in the twentieth century. Here is a historical journey about the changing attitudes and roles of the group of intellectuals from the era of the emergenceof this figure to the present day. It finishes by reflecting upon what happened to this creature, which emerged with its own name in the late nineteenth century, while in the late twentieth century there has been endless talk about the silence and theend of intellectuals.
[ca] En primer lloc, situem en l'espai i en el temps el priorat de Meià i les poblacions que estaven sota la jurisdicció temporal de la baronia del monestir en temps del prior Josep de Jalpí i l'evolució de la demografia fins a aquell moment. Aprofundim després en la biografia del prior per contextualitzar les aportacions. Finalment, a partir de les actes de la presa de possessió del prior Jalpí com a senyor jurisdiccional dels pobles de la baronia coneixem els diversos aspectes de la jurisdicció temporal que exercia sobre els seus vassalls. Donem molta importància, per la seva singularitat, als documents de la presa de possessió, redactats en primera persona i amb tota mena de detalls pel mateix prior.

[en] Firstly, we situate the priory of Meià and the populations that were under the temporary jurisdiction of the barony of the monastery in the time of the prior Josep de Jalpí, and describe the demographic evolution up to that point. We then examine the prior's biography to contextualize the various contributions. Finally, from the acts on prior Jalpí's taking possession of the towns of the barony, as the jurisdictional authority, we discover the diverse aspects that the temporary jurisdiction exerted on its vassals. We attach great importance, given their uniqueness, to the documents of the taking of possession, written in the first person and including all kinds of details by the prior himself.
[ca] Obstetric Coevolution és una aproximació al part des del disseny de serveis per re-imaginar l'experiència de parir. El disseny de serveis consisteix a planificar i estructurar el paper de les persones, les infraestructures, la comunicació i tots els materials que componen un servei, per a millorar-lo. Sol implicar les persones usuàries en el procés de transformació. Obstetric Coevolution està plantejat com un projecte de ciència ciutadana, que parteix de la pregunta Com afecten les pràctiques obstètriques en la salut mental de la mare?, i la seva hipòtesi inicial és que les induccions i les cesàries no són innòcues, i especialment en relació amb la salut mental de les mares. S'ha entrevistat i co-creat amb una vintena de mares que han ajudat a corroborar la hipòtesi inicial. Així com han contribuït, juntament amb les aportacions de professionals de la salut ginecològica i obstètrica, a plantejar cinc grans reptes: Com aconseguim que les mares arribin al part sense por? Com reduïm els nivells de medicalització i instrumentalització dels parts? Com millorem l'experiència del postpart per a mares i professionals de la salut? Com millorem la comunicació, bidireccional, entre mares i professionals de la salut? i Com reduïm el TEPT i la depressió postpart en les mares?. També han ofert propostes de solució a quatre d'ells. A més, Obstetric Coevolution ha inclòs la co-creació d'una enquesta per a validar quantitativament alguns de les dades obtingudes durant la co-creació.

[en] Obstetric Coevolution is a service design approach to childbirth to reimagine the birthing experience. Service design consists of planning and structuring the role of people, infrastructure, communication and all the materials that make up a service, in order to improve it. It usually involves the users in the transformation process. Obstetric Coevolution is conceived as a citizen science project, based on the question "How do obstetric practices affect the mental health of the mother?", and its initial hypothesis is that inductions and cesarean sections are not harmless, especially in relation to the mental health of mothers. She has interviewed and co-created with about twenty mothers who have helped to corroborate the initial hypothesis. They have also contributed, together with the contributions of gynecological and obstetric health professionals, to raise five major challenges: How do we get mothers to go into labor without fear, how do we reduce the levels of medicalization and instrumentalization of childbirth, how do we improve the postpartum experience for mothers and health professionals, how do we improve two-way communication between mothers and health professionals, and how do we reduce PTSD and postpartum depression in mothers? They have also offered proposed solutions to four of these questions. In addition, Obstetric Coevolution has included the co-creation of a survey to quantitatively validate some of the data obtained during the co-creation.